
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 8 


13 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της κοινής υπουργικής απόφασης 
12149/ΕΦΑ/2248 (ΦΕΚ Β' 1240/11.10.2002) «Βρα¬ 
βεία και οικονομική ενίσχυση εφευρετών». 1 

Έγκριση συμπληρωματικής δαπάνης, ποσού 63.830 
Ευρώ» στο ΤΣΜΕΔΕ. 2 

Παραγωγή, παρουσία και πώληση προϊόντων καπνού 
σε συμμόρφωση προς την οδηγία 2001/37/ΕΚ (ΕΕΕ 
194/18.7.2001) του Ευρωπαϊκού Κοινοβουλίου και 
Συμβουλίου. 3 

Παράταση του χρόνου λειτουργίαςτης Ομάδας Εργα¬ 
σίας που συστήθηκε με σκοπό τη σύνταξη εσωτερι¬ 
κού κανονισμού λειτουργίας των ιατροδικαστικών 
υπηρεσιών της χώρας. 4 


Απόκτηση Ελληνικής ιθαγένειας του ομογενούς Ξενι- 
τιάδη Βαλεντίνου του Χαράλαμπου και του ανήλι¬ 
κου τέκνου του Ξενιτιάδου Βασιλίσαςτου Βαλεντί¬ 
νου . 5 

Απόκτηση Ελληνικής ιθαγένειας της ομογενούς Μπα- 
τίροβα Μαργαλίτας του Οτάρ, των ανήλικων τέ¬ 
κνων της Μπατίρωβ Αλέξανδρου και Μπατίρωβ Γε- 
ωργίου του Ιφράτ και εξελληνισμός των επωνύμων 


τους. 6 

Απόκτηση Ελληνικής ιθαγένειας της ομογενούς Τσαρ- 
μάντοβα Έλενας του Ιλλαρίωνα και εξελληνισμός 
του ονοματεπωνύμου της. 7 

Απόκτηση Ελληνικής ιθαγένειας του ομογενούς Κιλιν- 
κάρωβ Σαλικό του Αλέκ και εξελληνισμός του επω¬ 
νύμου του. 8 

Απόκτηση Ελληνικής ιθαγένειας της ομογενούς Βα- 
χτάνγκοβα Φωτεινής του Αβραάμ και εξελληνισμός 
του επωνύμου της. 9 

Απόκτηση Ελληνικής ιθαγένειας της ομογενούς Τσαρ- 
μάντοβα Πελαγέας του Φεοντόρ και εξελληνισμός 
του ονοματεπωνύμου της. 10 

Εκχώρηση - μεταβίβαση αρμοδιοτήτων και νομιμοποι¬ 
ήσεις οργάνων της Κεντρικής Υπηρεσίας για το 
έτος 2003. 11 


ΑΠΟΦΑΣΕΙ Σ 

Αριθ. 14113 ΕΦΑ 3850 (1) 

Τροποποίηση της κοινής υπουργικής απόφασης 
12149/ΕΦΑ/2248 (ΦΕΚ Β' 1240/11.10.2002) «Βραβεία 
και οικονομική ενίσχυση εφευρετών». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 20 παράγραφος 4 του νό¬ 
μου 1733/1987 «Μεταφορά τεχνολογίας, εφευρέσεις, τε¬ 
χνολογική καινοτομία και σύσταση Επιτροπής Ατομικής 
Ενέργειας» (ΦΕΚ 171, Α'). 

2. Τις διατάξεις του νόμου 1558/1985 «Κυβέρνηση και 
Κυβερνητικά Όργανα» (ΦΕΚ 13, Α'). 

3. Τις διατάξεις του Π.Δ. 27/1996 «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας, και Εμπορίου στο Υπουργείο Ανάπτυξης» 
(ΦΕΚ 19, Α/1.2.1996). 

4. Την ανάγκη τροποποίησης της ισχύουσας Κοινής 
Υπουργικής Απόφασης 12149/ΕΦΑ/2248 (ΦΕΚ Β', 1240) 
για τα βραβεία και την οικονομική ενίσχυση των εφευρε¬ 
τών, με στόχο την απλούστευση των διαδικασιών για το 
σκοπό της περαιτέρω προώθησης της τεχνολογικής και 
βιομηχανικής ανάπτυξης της χώρας. 

5. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Επιτροπή Αξιολόγησης Εφευρέσεων 

1. Συνίσταται στον Οργανισμό Βιομηχανικής Ιδιοκτη¬ 
σίας (ΟΒΙ) επιτροπή με την ονομασία «Επιτροπή Αξιολό¬ 
γησης Εφευρέσεων», η οποία γνωμοδοτεί για την απονο¬ 
μή βραβείων και επαίνων σε εφευρέτες, μόνιμους κατοί¬ 
κους της Ελλάδας σύμφωνα με τις διατάξεις της 
παρούσας κοινής υπουργικής απόφασης. 

2. Προς την Επιτροπή εισηγείται ο Γενικός Διευθυντής 
του ΟΒΙ. Ο Γενικός Διευθυντής του ΟΒΙ, μπορεί ως ειση¬ 
γητής της Επιτροπής να ζητήσει από τις υπηρεσίες του 
Οργανισμού τη συνδρομή τους για την προετοιμασία των 
εισηγήσεων. 

3. Τυχόν αποφάσεις της επιτροπής που επιφέρουν οι- 

κονομική επιβάρυνση στον ΟΒΙ, εκτελούνται μόνον εφό¬ 
σον προβλέπονται οι αντίστοιχες πιστώσεις στον προϋ¬ 
πολογισμό του Οργανισμού. 

4. Οι προτάσεις της Επιτροπής υποβάλλονται στον 
Υπουργό Ανάπτυξης για έγκριση και πρέπει να είναι αι¬ 
τιολογημένες σύμφωνα μετά κριτήρια της απόφασης αυ¬ 
τής. 

Άρθρο 2 

Σύνθεση - λειτουργία της επιτροπής 

1. Η Επιτροπή Αξιολόγησης Εφευρέσεων ορίζεται με 
απόφαση του Υπουργού Ανάπτυξης με τετραετή θητεία. 
Η θητεία όλων των μελών της Επιτροπής μπορεί να ανα¬ 
νεώνεται. 

2. Η Επιτροπή Αξιολόγησης Εφευρέσεων είναι επταμε- 
λής και αποτελείται από: 

α) τον Πρόεδρο της Επιτροπής, ο οποίος είναι προσω¬ 
πικότητα από τον επιστημονικό ή/ και επιχειρηματικό χώ¬ 
ρο, με αναγνωρισμένο κύρος στον τομέα της τεχνολογι¬ 
κής ανάπτυξης. 

β) τον Αντιπρόεδρο της Επιτροπής, επιστήμονα, με 
εμπειρία σε θέματα τεχνολογίας, ο οποίος αναπληρώνει 
τον Πρόεδρο σε περίπτωση κωλύματος. 

γ) πέντε μέλη με γνώσεις σε θέματα καινοτομίας, στους 
οποίους συμπεριλαμβάνονται ένας επιστήμονας θετικής 
κατεύθυνσης, ένας δικηγόρος και ένας επιστήμονας με 
εμπειρία σε θέματα χρηματοδότησης της καινοτομίας. 

Για κάθε μέλος της Επιτροπής ορίζεται και ένα αναπλη¬ 
ρωματικό. 

1. Η γραμματειακή υποστήριξη της Επιτροπής ανατίθε¬ 
ται στον ΟΒΙ. 

2. Η Επιτροπή Αξιολόγησης Εφευρέσεων βρίσκεται σε 
απαρτία όταν είναι παρόντες τουλάχιστον ο Πρόεδρος ή 
ο Αντιπρόεδρος και τρία εκ των μελών της με δικαίωμα 
ψήφου. Οι αποφάσεις της Επιτροπής λαμβάνονται με 
πλειοψηφία των παρόντων μελών της και σε περίπτωση 
ισοψηφίας υπερισχύει η ψήφος του Προέδρου, ή του 
Αντιπροέδρου αν ο Πρόεδρος απουσιάζει. 

3. Τα αναπληρωματικά μέλη της Επιτροπής συμμετέ¬ 
χουν στις εργασίες της χωρίς δικαίωμα ψήφου, εφόσον 
παρίστανται τα μέλη τα οποία αναπληρώνουν. 

4. Ο Πρόεδρος, Αντιπρόεδρος, μέλη και αναπληρωμα¬ 
τικά μέλη της επιτροπής δικαιούνται, για κάθε συμμετοχή 
σε συνεδρίασή της, αμοιβή ίση με την εκάστοτε αμοιβή 
των μελών του Διοικητικού Συμβουλίου του ΟΒΙ. 

5. Η Επιτροπή συνεδριάζει ύστερα από πρόσκληση του 
Προέδρου της. 

6. Δεν μπορούν να είναι μέλη της Επιτροπής όσα άτομα 
αναφέρονται ή συμμετέχουν στη διοίκηση ή είναι μέτοχοι 
νομικών προσώπων, που αναφέρονται στις αιτήσεις ή τα 
διπλώματα ευρεσιτεχνίας, που συμμετέχουν στη διαδικα¬ 
σία αξιολόγησης. 

Άρθρο 3 

Διαδικασία δημοσίευσης 

1. Η Επιτροπή δίνει ευρεία δημοσιότητα σε πρόσκληση 
προς τους εφευρέτες, κατοίκους Ελλάδας, να εκδηλώ¬ 
σουν το ενδιαφέρον τους για συμμετοχή στην διαδικασία 
επιλογής. 

2. Τα έξοδα δημοσίευσης βαρύνουν τον προϋπολογι¬ 
σμό του ΟΒΙ. 


Άρθρο 4 

Δικαίωμα συμμετοχής 

Δικαίωμα συμμετοχής στην παρούσα διαδικασία έχουν 
εκείνοι που έχουν ορισθεί ως εφευρέτες στις παρακάτω 
περιπτώσεις: 

α) σε αίτηση για χορήγηση διπλώματος ευρεσιτεχνίας 
που έχει κατατεθεί στον Ο.Β.Ι., 
β) σε ευρωπαϊκή αίτηση για χορήγηση διπλώματος ευ¬ 
ρεσιτεχνίας, η οποία συμπεριλαμβάνει την Ελλάδα στις 
προσδιοριζόμενες χώρες, 

γ) σε διεθνή αίτηση, η οποία συμπεριλαμβάνει την Ελ¬ 
λάδα στις προσδιοριζόμενες χώρες, 
δ) σε δίπλωμα ευρεσιτεχνίας, που έχει χορηγηθεί από 
τον Ο.Β.Ι, 

ε) σε ευρωπαϊκό δίπλωμα ευρεσιτεχνίας, που έχει ει- 
σέλθει στην εθνική φάση στην Ελλάδα, 
και με την προϋπόθεση ότι συντρέχουν σωρευτικά οι 
εξής προϋποθέσεις: 

α) κατά τη στιγμή της κατάθεσης της σχετικής αίτησης 
για χορήγηση Ελληνικού ή Ευρωπαϊκού Διπλώματος Ευ¬ 
ρεσιτεχνίας ή της διεθνούς αίτησης, είχαν μόνιμη κατοι¬ 
κία στην Ελλάδα, 

β) δεν έχει παρέλθει πενταετία από την επικαλούμενη 
προτεραιότητα στη σχετική αίτηση ή την ημερομηνία κα¬ 
τάθεσης της σχετικής αίτησης εφόσον δεν υπάρχει επί¬ 
κληση προτεραιότητας σε αυτήν, και 
γ) η σχετική αίτηση έχει δημοσιευθεί, ή έχει χορηγηθεί 
το δίπλωμα ευρεσιτεχνίας. 

Άρθρο 5 

Υποβολή αίτησης 

1. Η αίτηση για συμμετοχή στην διαδικασία αξιολόγη¬ 
σης των εφευρέσεων υποβάλλεται στον Ο.Β.I. Ο γραμμα¬ 
τέας της επιτροπής χορηγεί αποδεικτικό κατάθεσης της 
αίτησης για συμμετοχή στη διαδικασία αξιολόγησης. 

2. Η Επιτροπή ορίζει τις προθεσμίες, την χρονική περίο¬ 
δο και τον τρόπο υποβολής των αιτήσεων για συμμετοχή 
στη διαδικασία αξιολόγησης καθώς επίσης και τα στοι¬ 
χεία που θα περιέχει η αίτηση, μεταξύ των οποίων είναι: 

α) Αίτημα του εφευρέτη για συμμετοχή στην διαδικασία 
με πλήρη προσδιορισμό της ταυτότητάς του. 

β) Αναφορά στα στοιχεία προσδιορισμού της εφεύρε¬ 
σης. 

Ο αϊτών εφευρέτης μπορεί να καταθέτει εντός προθε¬ 
σμίας, που ορίζεται από την Επιτροπή, κάθε άλλο στοι¬ 
χείο, το οποίο συνεκτιμάται από την Επιτροπή κατά την 
αξιολόγηση της εφεύρεσης. 

Άρθρο 6 

Διαδικασία αξιολόγησης 

1. Για την αξιολόγηση των εφευρέσεων η επιτροπή εξε¬ 
τάζει, το ύψος της εφευρετικής δραστηριότητας, που 
εμπεριέχει η εφεύρεση, και εκτιμά τη δυνατότητα συμβο¬ 
λής της στην τεχνολογική και βιομηχανική ανάπτυξη της 
χώρας. 

2. Για την εκτίμηση της εφευρετικής δραστηριότητας η 
Επιτροπή λαμβάνει υπόψη τις εκθέσεις έρευνας, που τυ¬ 
χόν έχουν συνταχθεί είτε κατ’ εφαρμογή του άρθρου 8 
του Ν. 1733/1987 κατά την διαδικασία χορήγησης Διπλώ¬ 
ματος Ευρεσιτεχνίας από τον Ο.Β.Ι., είτε κατ' εφαρμογή 
του Ν. 1607/1986 (ΦΕΚ 85, Α) κατά την διαδικασία χορή¬ 
γησης Ευρωπαϊκού Διπλώματος Ευρεσιτεχνίας από το 
Ευρωπαϊκό Γραφείο Διπλωμάτων Ευρεσιτεχνίας (ΕΡΟ), 

είτε κατ’ εφαρμογή του Ν. 1883/1990 (ΦΕΚ45, Α) κατά τη 
διαδικασία επεξεργασίας διεθνούς αίτησης που έχει κα¬ 
τατεθεί στον Παγκόσμιο Οργανισμό Διανοητικής Ιδιοκτη¬ 
σίας (ννίΡΟ). 

3. Η Επιτροπή επιλέγει μεταξύ των εφευρέσεων, που 
αναφέρονται στις αιτήσεις του άρθρου 5 παράγραφος 2 
της παρούσας Κοινής Υπουργικής Απόφασης, αυτές για 
τις οποίες εκτιμά ότι α) εμπεριέχουν ιδιαίτερη εφευρετική 
δραστηριότητα, και β) έχουν σημαντικές προοπτικές για 
να συμβάλουν στην τεχνολογική και βιομηχανική ανάπτυ- 
ξη της χώρας, και καταρτίζει πίνακα στον οποίο τις κατα¬ 
τάσσει αξιολογικά. 

4. Η αξιολόγηση των εφευρέσεων, που πραγματοποιεί 
η Επιτροπή δεν σχετίζεται με την εξέλιξη τυχόν διοικητι¬ 
κών διαδικασιών ενώπιον εθνικών ή άλλων αρχών Βιομη¬ 
χανικής Ιδιοκτησίας. 

Άρθρο 7 

Βραβεία - Έπαινοι 

1. Μετά από πρόταση του Γενικού Διευθυντή του Ο.Β.Ι. 
και εφόσον υπάρχει πρόβλεψη κονδυλίων στον προϋπο¬ 
λογισμό της αντίστοιχης οικονομικής χρήσης του Οργα¬ 
νισμού, η Επιτροπή μπορείναπροτείνειτηναπονομή βρα¬ 
βείων στις επικρατέστερες των εφευρέσεων που συμπε- 
ριλαμβάνονται στον πίνακα που προβλέπεται στην 
παράγραφο 3 του άρθρου 6 της παρούσης. Ο αριθμός 
των εφευρέσεων, για τις οποίες χορηγούνται βραβεία δε 
μπορεί να υπερβαίνει τις οκτώ. 

2. Το ποσό για κάθε ένα από τα παραπάνω βραβεία ορί¬ 
ζεται κατ' ανώτατο όριο σε 10.000 Ευρώ. 

3. Η Επιτροπή μπορεί να προτείνει την απονομή επαίνων 
για τις εφευρέσεις του πίνακα της παραγράφου 3 του άρ¬ 
θρου 6 της παρούσης, σε εφευρέσεις, για τις οποίες δε 
χορηγούνται βραβεία. 

4. Η Επιτροπή συντάσσει πρόταση, στην οποία αναφέ¬ 
ρει τις εφευρέσεις για τις οποίες προτείνεται να απονε- 
μηθούν βραβεία και έπαινοι, το ύψος των βραβείων και τα 
ονόματα των εφευρετών στους οποίους θα απονεμηθούν 
τα βραβεία και οι έπαινοι. Η πρόταση υποβάλλεται για 
έγκριση στον Υπουργό Ανάπτυξης. Ο Υπουργός Ανάπτυ¬ 
ξης αποδέχεται ή απορρίπτει τις προτάσεις της Επιτρο¬ 
πής σύμφωνα με την κρίση του. 

5. Σε περίπτωση, που η εφεύρεση πραγματοποιήθηκε 
από κοινού από περισσότερους του ενός εφευρέτες, το 
βραβείο ή ο έπαινος απονέμεται στους εφευρέτες που 
υπογράφουν την αίτηση για συμμετοχή στη διαδικασία 
αξιολόγησης, σύμφωνα με το άρθρο 5. 

6. Η διαδικασία βράβευσης γίνεται κατά κανόνα μία φο¬ 
ρά κάθε δύο χρόνια με απόφαση της Επιτροπής, μετά από 
πρόσκληση που απευθύνει ο Γενικός Διευθυντής του ΟΒΙ. 

7. Η απονομήτωνβραβείωνγίνεταιαπότονΥπουργόΑνά- 
πτυξης σε ειδική τελετή την οποία επιμελείται ο Ο.Β.Ι. Τα 
έξοδα τηςτελετής βαρύνουντονπροϋπολογισμότου Ο.Β.Ι. 

Άρθρο 9 

Μεταβατικές διατάξεις/Εναρξη ισχύος 

1. Η θητεία της Επιτροπής, που ορίστηκε με την Από¬ 
φαση με Αρ. Πρωτ. 11135/ΕΦΑ/2300, της 26ης Ιουλίου 
2001 του υπουργού Ανάπτυξης σύμφωνα με το άρθρο 3 
της κοινής υπουργικής απόφασης 12149/ΕΦΑ/2248 (ΦΕΚ 
Β', 1240), εξακολουθεί να ισχύει. 

2. Η παρούσα απόφαση αντικαθιστά την κοινή υπουργι¬ 
κή απόφαση 12149/ΕΦΑ/2248 (ΦΕΚ Β', 1240). 


3. Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

4. Η πρώτη απονομή βραβείων μετά τη δημοσίευση της 
παρούσας απόφασης θα πραγματοποιηθεί μετά από πρό¬ 
σκληση για συνεδρίαση της Επιτροπής από τον Γενικό Δι¬ 
ευθυντή του Ο.Β.Ι. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Δεκεμβρίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 
-♦- 

Αριθ. Γ5/1099 (2) 

Έγκριση συμπληρωματικής δαπάνης, ποσού 63.830 
Ευρώ στοΤΣΜΕΔΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις των άρθρων 3 και 6 παρ. 3 του Ν. 
2286/95 (19/Α) «Προμήθειες του Δημόσιου Τομέα και 
ρυθμίσεις συναφών θεμάτων» και το άρθρο 38 του Π.Δ. 
394/96 (266/Α). 

2. Τις διατάξεις του Π.Δ. 372/14.9.95 (201 /Α) «Μεταφο¬ 
ρά της Γ.Γ.Κ.Α. από το Υπουργείο Υγείας, Πρόνοιας και 
Κοιν. Ασφαλίσεων στο Υπουργείο Εργασίας». 

3. Τις διατάξεις του Π.Δ. 388/24.10.2001 (254/Α) «Διορι¬ 
σμός Υπουργών, Αναπληρωτή Υπουργού και Υφυπουρ¬ 
γών». 

4. Την 80088/31.10.2001 (1485/Β) κοινή απόφαση του 
Πρωθυπουργού και του Υπουργού Εργασίας και Κοιν. 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν.Ασφαλίσεων». 

5. Την 639/11.11.2002 απόφαση του Δ.Σ. του ΤΣΜΕΔΕ 
που μας εστάλη με το 56757/20.10.2002 έγγραφό του. 

6. Την Γ5/1673/5.2.2002 απόφαση του Υπουργού Εργα¬ 
σίας και Κοιν. Ασφαλίσεων «Έγκριση δαπάνης ποσού 
150.638,30 Ευρώ για τη διενέργεια διαγωνισμού για το 
έργο «Επεξεργασία γραμματίων εισ/ρών ΕΤΕ ΔΟΥ χρονι¬ 
κού διαστήματος 1993-2001». 

7. Το γεγονός ότι από την παρούσα απόφαση, δεν προ- 
καλείται δαπάνη σε βάρος του κρατικού προϋπολογι¬ 
σμού», αποφασίζουμε: 

Εγκρίνουμε την 639/11.11.2002 απόφαση του Δ.Σ. του 
ΤΣΜΕΔΕ σχετικά με την επέκτασή της από 28.6.2002 σύμ¬ 
βασης για το έργο «Επεξεργασία στοιχείων ασφαλισμέ¬ 
νων του ΤΣΜΕΔΕ χρονικού διαστήματος 1993-2001» και 
συγκεκριμένα για την καταχώρηση 145.000 επιπλέον 
γραμματίων ποσού δρχ. 63.830 Ευρώ πλέον Φ.Π.Α., το 
οπίο θα βαρύνει τον προϋπολογισμό του Ταμείου. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2002 

Ο ΥΦΥΠΟΥΡΓΟΣ 

Ρ. ΣΠΥΡΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ1/Γ.Π. οικ. 266 (3) 

Παραγωγή, παρουσίαση και πώληση προϊόντων καπνού 
σε συμμόρφωση προς την οδηγία 2001/37/ΕΚ (ΕΕΙ_ 
194/18.7.2001) του Ευρωπαϊκού Κοινοβουλίου και 
Συμβουλίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 2 περίπτωση ζ και η του Ν. 
1338/83 «εφαρμογής του Κοινοτικού Δικαίου» ΦΕΚ 
34/Α/17.3.83 όπως τροποποιήθηκε από το άρθρο 6του Ν. 
1440/84 «Συμμετοχή της Ελλάδας στο κεφάλαιο, στα 
αποθεματικά και τις προβλέψεις της Ευρωπαϊκής Τράπε- 
ζας Επενδύσεων στο κεφάλαιο της Ευρωπαϊκής Κοινότη¬ 
τας Άνθρακος και Χάλυβος και του Οργανισμού Εφοδια¬ 
σμού ΕΙΙΒΑΤΟΜ» ΦΕΚ 70/Α/21.5.84 με την διάταξη του 
άρθρου 65 του Ν. 1892/31.7.1990 ΦΕΚ 101/Α «Για τον εκ¬ 
συγχρονισμό και την ανάπτυξη και άλλες διατάξεις». 

2. Την υποχρέωση εφαρμογής στο Ελληνικό Δίκαιο της 
οδηγίας 2001/37/ΕΚ του Ευρωπαϊκού Κοινοβουλίου και 
Συμβουλίου (ΕΕΕ 194/18.7.2001) για την προσέγγιση των 
νομοθετικών, κανονιστικών και διοικητικών διατάξεων 
των κρατών μελών σχετικά με την παραγωγή, την παρου¬ 
σίαση και την πώληση των προϊόντων καπνού. 

3. Της 3418/9.7.2002 (ΦΕΚ861/2002τ.Β') απόφαση του 
Πρωθυπουργού και του Υπουργού Υγείας Πρόνοιας «Πε¬ 
ρί αναθέσεως αρμοδιοτήτων στους Υφυπουργούς Υγείας 
και Πρόνοιας Έκτορα Νασιώκα, Ελπίδα Τσουρή και Δη- 
μήτριο Θάνο». 

4. Τις διατάξεις του άρθρου 29 Ατού Ν. 1558/1985 όπως 
αναπληρώθηκε με το άρθρο 27 του Ν. 2081/1992 (ΦΕΚ 
154τ.Α') και αντικαταστάθηκε με το άρθρο 1 παρ. 2α του 
Ν. 2469/1997 (ΦΕΚ 38 τ.Α'). 

5. Το γεγονός ότι από την παρούσα κοινή υπουργική 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού. 

Εκδίδουμε την παρούσα Κοινή Υπουργική Απόφαση. 

Άρθρο 1 
Σκοπός 

Σκοπός της παρούσας υπουργικής απόφασης είναι η 
προσαρμογή της ελληνικής νομοθεσίας προς την οδηγία 
2001/37/ΕΚ, σχετικά με τη μέγιστη περιεκτικότητα των 
τσιγάρων σε πίσσα, σε νικοτίνη και σε μονοξείδιο του άν¬ 
θρακα, τις προειδοποιήσεις οι οποίες αφορούν την υγεία 
και άλλες ενδείξεις που πρέπει να αναγράφονται στις μο¬ 
νάδες συσκευασίας των προϊόντων καπνού καθώς και 
ορισμένα μέτρα τα οποία αφορούν τα συστατικά και την 
περιγραφή των προϊόντων καπνού, λαμβάνοντας ως βά¬ 
ση υψηλό επίπεδο προστασίας της υγείας. 

Άρθρο 2 
Ορισμοί 

Για τους σκοπούς της παρούσας υπουργικής απόφα¬ 
σης, νοούνται ως: 

1. «προϊόντα καπνού»: τα προϊόντα που προορίζονται 
για κάπνισμα, εισπνοή, μύζηση ή μάσημα, εφόσον αποτε¬ 
λούνται, έστω εν μέρει, από καπνό γενετικώς τροποποιη¬ 
μένο ή μη. 

2. «πίσσα»: το συμπύκνωμα άνυδρου, σε φυσική κατά¬ 
σταση καπνού, άνευ νικοτίνης. 


3. «νικοτίνη»: τα νικοτινικά αλκαλοειδή. 

4. «καπνός που λαμβάνεται από το στόμα»: όλα τα προϊ¬ 
όντα τα οποία προορίζονται για λήψη από το στόμα, εξαι- 
ρουμένων εκείνων που προορίζονται για κάπνισμα ή μά¬ 
σημα και τα οποία αποτελούνται εξ ολοκλήρου ή εν μέρει 
από καπνό, με τη μορφή σκόνης ή λεπτών σωματιδίων ή 
κάθε συνδυασμός αυτών των μορφών - ιδίως αυτά που 
συσκευάζονται σε φακελάκια μιας δόσης ή σε πορώδη 
φακελάκια - ή σε μορφή που παραπέμπει σε τρόφιμα. 

5. «συστατικό»: οποιαδήποτε ουσία ή οποιοδήποτε 
στοιχείο, εκτός από τα φύλλα και άλλα φυσικά ή μη μετα¬ 
ποιημένα μέρη του φυτού του καπνού, που χρησιμοποι¬ 
ούνται κατά την παραγωγή ή την παρασκευή ενός προϊό¬ 
ντος καπνού και εξακολουθούν να υπάρχουν στο τελικό 
προϊόν, έστω και με αλλαγμένη μορφή, συμπεριλαμβανο¬ 
μένου του τσιγαρόχαρτου, του φίλτρου, των μελανιών και 
της συγκολλητικής ύλης. 

Άρθρο 3 

Τσιγάρα: μέγιστη περιεκτικότητα σε πίσσα, 
σε νικοτίνη και σε μονοξείδιο του άνθρακα. 

1. Απάτην 1η Ιανουάριου 2004, τα τσιγάρα που διατίθε¬ 
νται στην ελληνική αγορά δεν μπορούν να έχουν περιε¬ 
κτικότητα που να υπερβαίνει: 

- τα 15 πιρ ανά τσιγάρο όσον αφορά την πίσσα, 

-το 1 πιρ ανά τσιγάρο όσον αφορά την νικοτίνη, 

- τα 10 πιρ ανά τσιγάρο όσον αφορά το μονοξείδιο του 
άνθρακα. 

2. Από την 1η Ιανουάριου 2007 τα τσιγάρα που διατίθε¬ 
νται στην ελληνική αγορά ή παράγονται στην Ελλάδα, δεν 
μπορούν να έχουν περιεκτικότητα που να υπερβαίνει: 

- τα 10 πιο ανά τσιγάρο όσον αφορά την πίσσα, 

- το 1 πιρ ανά τσιγάρο όσον αφορά τη νικοτίνη, 

- τα 10πιρ ανά τσιγάρο όσον αφορά το μονοξείδιο του 
άνθρακα. 

Άρθρο 4 

Μέθοδοι μέτρησης 

1. Οι περιεκτικότητες των τσιγάρων σε πίσσα, νικοτίνη 
και μονοξείδιο του άνθρακα, μετρούνται βάσει των προ¬ 
τύπων 130 4387 για την πίσσα, 130 10315 για τη νικοτίνη 
και 130 8454 για το μονοξείδιο του άνθρακα. Η ακρίβεια 
των ενδείξεων στα πακέτα όσον αφορά την πίσσα και τη 
νικοτίνη ελέγχεται σύμφωνα με το πρότυπο 130 8243. 

2. Οι μετρήσεις των περιεκτικοτήτων που αναφέρονται 
στην παράγραφο 1 του παρόντος άρθρου πραγματοποι¬ 
ούνται ή ελέγχονται από το Εθνικό Ινστιτούτο Αγροτικής 
Έρευνας Καπνού του ΕΘ.Ι.Α.Γ.Ε.. 

Το Υπ. Υγείας και Πρόνοιας διαβιβάζει στην Επιτροπή 
μέχρι 30 Σεπτεμβρίου 2002 και με την ευκαιρία κάθε τρο¬ 
ποποίησης κατάλογο των εγκεκριμένων εργαστηρίων κα¬ 
θορίζοντας τα κριτήρια που χρησιμοποιούνται για την 
έγκριση και τις μεθόδους εποπτείας που εφαρμόζονται. 

3. Το Υπ. Υγείας και Πρόνοιας διαβιβάζει κατ’ έτος στην 
Επιτροπή όλα τα στοιχεία και τις πληροφορίες που υπο¬ 
βάλλονται σύμφωνα με το παρόν άρθρο, η οποία τα λαμ¬ 
βάνει υπ’ όψη κατά την εκπόνηση της έκθεσης που συ¬ 
ντάσσει. 

Άρθρο 5 

Σήμανση 

1. Οι περιεκτικότητες των τσιγάρων σε πίσσα, σε νικοτί¬ 
νη και σε μονοξείδιο του άνθρακα, οι οποίες μετρούνται 

σύμφωνα με το άρθρο 4, τυπώνονται, σε μια από τις πλά¬ 
γιες όψεις του πακέτου τσιγάρων, στην ελληνική γλώσσα, 
έτσι ώστε να καλύπτεται τουλάχιστον το 10% της αντί¬ 
στοιχης επιφάνειας. 

2. Κάθε μονάδα συσκευασίας προϊόντων καπνού, εκτός 
από τα προϊόντα καπνού που λαμβάνονται από το στόμα 
και άλλα μη καπνιζόμενα προϊόντα καπνού, πρέπει να φέ¬ 
ρει τις ακόλουθες προειδοποιήσεις: 

α) Γενικές προειδοποιήσεις: 

I. «Το κάπνισμα μπορεί να σκοτώσει» και 

II. «Το κάπνισμα βλάπτει σοβαρά εσάς και τους γύρω 
σας». 

Οι γενικές προειδοποιήσεις που αναφέρονται ανωτέρω 
εναλλάσσονται κατά τρόπον ώστε να διασφαλίζεται η τα¬ 
κτική τους εμφάνιση. Η προειδοποίηση τυπώνεται στην 
πιο ορατή επιφάνεια της μονάδας συσκευασίας και σε κά¬ 
θε εξωτερική συσκευασία, εκτός του διαφανούς περιτυ¬ 
λίγματος, που χρησιμοποιείται στη λιανική πώληση του 
προϊόντος. 

β) Μια συμπληρωματική προειδοποίηση η οποία λαμβά- 
νεται από τον κατάλογο του παραρτήματος I το οποίο 
ακολουθεί. 

Οι προαναφερόμενες συμπληρωματικές προειδοποιή¬ 
σεις εναλλάσσονται κατά τρόπο που να εξασφαλίζει την 
τακτική εμφάνισή τους. 

Η προειδοποίηση αυτή τυπώνεται στην άλλη περισσό¬ 
τερο ορατή επιφάνεια της μονάδας συσκευασίας και σε 
κάθε εξωτερική συσκευασία, εκτός του διαφανούς περι¬ 
τυλίγματος, που χρησιμοποιείται στη λιανική πώληση του 
προϊόντος. 

3. Τα προϊόντα καπνού που λαμβάνονται από το στόμα 
και η διάθεση των οποίων επιτρέπεται στο εμπόριο, δυνά¬ 
μει του άρθρου 8 της παρούσας απόφασης και τα μη κα- 
πνιζόμενα προϊόντα καπνού, φέρουν την ακόλουθη προ¬ 
ειδοποίηση: 

«Αυτό το προϊόν καπνού μπορεί να βλάψειτην υγεία σας 
και προκαλεί εξάρτηση». 

Η προειδοποίηση αυτή τυπώνεται στην περισσότερο 
ορατή επιφάνεια της μονάδας συσκευασίας και σε κάθε 
εξωτερική συσκευασία, εκτός του διαφανούς περιτυλίγ¬ 
ματος, που χρησιμοποιείται στη λιανική πώληση του προϊ¬ 
όντος. 

4. Η γενική προειδοποίηση που απαιτείται σύμφωνα με 
την παράγραφο 2 στοιχείο α και η προειδοποίηση για τα 
μη καπνιζόμενα προϊόντα καπνού και τα προϊόντα καπνού 
που λαμβάνονται από το στόμα, τα οποία αναφέρονται 
στην παράγραφο 3, καλύπτουν τουλάχιστον το 30% της 
εξωτερικής επιφάνειας της αντίστοιχης πλευράς της μο¬ 
νάδας συσκευασίας καπνού στην οποία τυπώνονται. Η 
συμπληρωματική προειδοποίηση που αναφέρεται στην 
παράγραφο 2 στοιχείο β καλύπτει τουλάχιστον το 40% 
της εξωτερικής επιφάνειας της αντίστοιχης πλευράς της 
ατομικής συσκευασίας του καπνού στην οποία τυπώνε¬ 
ται. Η δε προειδοποίηση «Το Υπουργείο Υγείας προειδο¬ 
ποιεί:» τυπώνεται εκτός του χώρου που προβλέπεται για 
τις προειδοποιήσεις. 

Ωστόσο, όσον αφορά τις μονάδες συσκευασίας που 
προορίζονται για τα προϊόντα εκτός των τσιγάρων, η πιο 
ορατή επιφάνεια των οποίων υπερβαίνει τα 75 οπι2, οι 
προειδοποιήσεις που αναφέρονται στην παράγραφο 2 
καλύπτουν τουλάχιστον 22,5 οπι2 σε κάθε επιφάνεια. 

5. Το κείμενο των προειδοποιήσεων και οι ενδείξεις της 
περιεκτικότητας που απαιτούνται από το παρόν άρθρο: 


α) τυπώνονται με έντονα μαύρα στοιχεία τύπου ΗθΙνθΙί- 
03 σε άσπρο φόντο και το μέγεθος των στοιχείων πρέπει 
να καλύπτει όσο το δυνατόν μεγαλύτερο μέρος της επι¬ 
φάνειας η οποία διατίθεται στο απαιτούμενο κείμενο, 

β) γράφονται με μικρά γράμματα, εκτός από το αρχικό 
γράμμα του μηνύματος καθώς και, όταν απαιτείται, σύμ¬ 
φωνα με τους κανόνες της γραμματικής, 

γ) τοποθετούνται στο κέντρο της επιφάνειας όπου πρέ¬ 
πει να τυπωθεί το κείμενο και παράλληλα προς το επάνω 
άκρο του πακέτου, 

δ) για τα προϊόντα εκτός από αυτά που αναφέρονται 
στην παράγραφο 3, περιβάλλονται από μαύρο περίγραμ¬ 
μα πάχους 3 πιπι, το οποίο δεν ενοχλεί από καμία άποψη 
την ανάγνωση της προειδοποίησης ή των πληροφοριών 
που παρέχονται, 

ε) τυπώνονται στην ελληνική γλώσσα. 

6. Τα κείμενα που ορίζονται στο παρόν άρθρο δεν επι¬ 
τρέπεται να τυπώνονται επάνω στην ταινία φόρου της μο¬ 
νάδας συσκευασίας. Τα κείμενα αυτά τυπώνονται κατά 
τον τρόπον ώστε να μην αποσπώνται και να είναι ανεξίτη¬ 
λα και δεν πρέπει να κρύβονται, να καλύπτονται ή να δια¬ 
κόπτονται με κανένα τρόπο από άλλες ενδείξεις ή εικό¬ 
νες, ούτε από το άνοιγμα του πακέτου. Τα κείμενα για τα 
προϊόντα καπνού, εκτός των τσιγάρων, μπορούν να προ- 
σαρτώνται με αυτοκόλλητες ετικέτες, αρκεί αυτές να εί¬ 
ναι αναπόσπαστες. 

7. Για να εξασφαλίζεται η εξακρίβωση και η ανιχνευσι- 
μότητα του προϊόντος, το προϊόν καπνού πρέπει να ση- 
μαίνεται με κάθε κατάλληλο τρόπο, με τον αριθμό παρτί¬ 
δας ή ισοδύναμο τρόπο, στη μονάδα συσκευασίας (πακέ¬ 
το) ώστε να μπορούν να καθοριστούν ο τόπος και ο 
χρόνος της παρασκευής. 

Άρθρο 6 

Άλλες πληροφορίες για το προϊόν 

1. Οι καπνοβιομήχανοι και εισαγωγείς προϊόντων κα¬ 
πνού οφείλουν να υποβάλλουν στο Υπ. Υγείας και Πρό¬ 
νοιας κατάλογο όλωντων συστατικών που χρησιμοποιού¬ 
νται στην παραγωγή των προϊόντων καπνού τους ανά 
μάρκα και τύπο, καθώς και των ποσοτήτων των συστατι¬ 
κών αυτών. 

Ο κατάλογος συνοδεύεται από δήλωση που εκθέτει 
τους λόγους για τους οποίους συμπεριλαμβάνονταιτα εν 
λόγω συστατικά στα προϊόντα καπνού. Αναφέρει τη λει¬ 
τουργία και την κατηγορία τους. Ο κατάλογος συνοδεύε¬ 
ται επίσης από τα τοξικολογικά στοιχεία τα οποία διαθέτει 
ο κατασκευαστής ή εισαγωγέας όσον αφορά αυτά τα συ¬ 
στατικά πριν ή μετά την καύση, όπως ενδείκνυται, αναφέ- 
ροντας ιδιαίτερα τις επιπτώσεις τους στην υγεία και λαμ- 
βάνοντας υπόψη, μεταξύ των άλλων, και τις τυχόν επι¬ 
πτώσεις στον εθισμό. Ο κατάλογος καθορίζεται με 
φθίνουσα σειρά βάρους κάθε συστατικού που περιλαμ¬ 
βάνει το προϊόν. 

Οι πληροφορίες που αναφέρονται στο πρώτο εδάφιο 
παρέχονται σε ετήσια βάση, και για πρώτη φορά το αργό¬ 
τερο μέχρι 31 Δεκεμβρίου 2002. 

2. Η αρμόδια υπηρεσία του Υπουργείου Υγείας και Πρό¬ 
νοιας διασφαλίζει τη διάδοση, με κάθε κατάλληλο μέσο, 
των πληροφοριών που παρέχονται σύμφωνα με το παρόν 
άρθρο, με σκοπό την ενημέρωση των καταναλωτών. 
Ωστόσο, λαμβάνεται δεόντως υπόψη, η προστασία των 
πληροφοριών για συγκεκριμένο τύπο προϊόντος, οι οποί¬ 
ες αποτελούν εμπορικό απόρρητο. 

3. Η αρμόδια υπηρεσίατου Υπουργείου Υγείας και Πρό¬ 
νοιας διασφαλίζει τη δημοσιοποίηση του καταλόγου των 
συστατικών για κάθε προϊόν, ο οποίος αναφέρει την πίσ¬ 
σα, την νικοτίνη και το μονοξείδιο του άνθρακα. 

4. Η αρμόδια υπηρεσίατου Υπουργείου Υγείας και Πρό¬ 
νοιας διαβιβάζει κατ’ έτος στην Επιτροπή όλα τα στοιχεία 
και τις πληροφορίες, που υποβάλλονται σύμφωνα με το 
παρόν άρθρο. 

Άρθρο 7 

Περιγραφή του προϊόντος 

Από τις 30 Σεπτεμβρίου 2003 και με την επιφύλαξη του 
άρθρου 5 παράγραφος 1, τα κείμενα, ονόματα, εμπορικά 
σήματα και απεικονίσεις ή άλλα σημεία που υποδεικνύουν 
ότι ένα συγκεκριμένο προϊόν καπνού είναι λιγότερο επι¬ 
βλαβές από άλλα, δεν χρησιμοποιούνται για τη συσκευα- 
σία προϊόντων καπνού. 

Άρθρο 8 

Καπνός που λαμβάνεται από το στόμα 

Απαγορεύεται η κυκλοφορία στην αγορά του καπνού, 
που λαμβάνεται από το στόμα. 

Άρθρο 9 

Εφαρμογή 

α) Τα προϊόντα καπνού που δεν είναι σύμφωνα με τις 
διατάξεις της παρούσας απόφασης μπορούν να εξακο¬ 
λουθήσουν να παράγονται, να εισάγονται και να διατίθε¬ 
νται στο εμπόριο μέχρι την 30ή Σεπτεμβρίου 2003. 

β) Κατά παρέκκλιση της παραγράφου α, τα προϊόντα 
καπνού πλην των τσιγάρων, που δεν πληρούν τις διατά¬ 
ξεις της παρούσας απόφασης, μπορούν να συνεχίσουν 
να παράγονται, να εισάγονται και να διατίθενται στο εμπό¬ 
ριο μέχρι την 30ή Σεπτεμβρίου 2004. 

Άρθρο 10 

Κατάργηση 

Από την έναρξη ισχύος της παρούσας Υπουργικής Από¬ 
φασης, καταργούνται: 

α) Η Α2γ / 2160 κοινή υπουργική απόφαση των Υπουργών 
Εθνικής Οικονομίας, Γεωργίας και Υγείας - Πρόνοιας (ΦΕΚ 
781, τ. Β712.12.90) καθώς και οι Υ3/2917/92, Υ3δ/οικ 2431, οι 
οποίες τροποποίησαν την κοινή υπουργική απόφαση 
Α2γ/2160 (ΦΕΚ435τ. Β716.6.93, ΦΕΚ408τ.Β727.5.96) γιατη 
σήμανση προϊόντων καπνού, με την οποία έγινε η προσαρμο¬ 
γή της ελληνικής νομοθεσίαςπροςτην οδηγία89/622/ΕΟΚ και 

β) Η Α2γ/5259/21.12.91 (ΦΕΚ 57 Τ.Β75.2.92) για τον κα¬ 
θορισμό της μεγίστης περιεκτικότητας των τσιγάρων σε 
πίσσα, με την οποία έγινε η προσαρμογή της ελληνικής 
νομοθεσίας προς την οδηγία 90/239/ΕΟΚ. 

Άρθρο 11 

Οι παραβάτες των διατάξεων της παρούσης, τιμωρού¬ 
νται με τις προβλεπόμενες στο άρθρο 12 παρ. 3 του Ν. 
1802/1988 (Α 172), ποινές. 

Άρθρο 12 

Προσαρτάται και αποτελεί αναπόσπαστο μέρος της πα¬ 
ρούσης το παρακάτω παράρτημα: 

ΠΑΡΑΡΤΗΜΑ I 

Κατάλογος συμπληρωματικών προειδοποιήσεων που 

αναφέρονται στο άρθρο 5 παράγραφος 2 στοιχείο β 

1. Οι καπνιστές πεθαίνουν πρόωρα. 

2. Το κάπνισμα αποφράσσει τις αρτηρίες και προκαλεί 
έμφραγμα και εγκεφαλικά επεισόδια. 


3. Το κάπνισμα προκαλεί θανατηφόρο καρκίνο των 
πνευμόνων. 

4. Το κάπνισμα κατά τη διάρκεια της εγκυμοσύνης μπο¬ 
ρεί να βλάψει την υγεία του παιδιού σας. 

5. Προστατέψτε τα παιδιά: μην τα αναγκάζετε να ανα¬ 
πνέουν τον καπνό σας. 

6.0 γιατρό σας ή ο φαρμακοποιός σας μπορούν να σας 
βοηθήσουν να κόψετε το κάπνισμα. 

7. Το κάπνισμα είναι εξαιρετικά εθιστικό, μην το αρχίσετε. 

8. Το σταμάτηματου καπνίσματος μειώνειτον κίνδυνο θα¬ 
νατηφόρων καρδιοαγγειακών και πνευμονικών παθήσεων. 

9. Το κάπνισμα μπορεί να προκαλέσει αργό και επώδυ- 
νο θάνατο. 

10. Ζητείστε βοήθεια για να σταματήσετε το κάπνισμα: 
συμβουλευτείτε το γιατρό σας. 

11. Το κάπνισμα μπορεί να μειώσει τη ροή του αίματος 
και να προκαλέσει ανικανότητα. 

12. Το κάπνισμα προκαλεί γήρανση του δέρματος. 

13. Το κάπνισμα μπορεί να βλάψει το σπέρμα και μειώ¬ 
νει την γονιμότητα. 

14. Ο καπνός περιέχει βενζόλιο, νιτροζαμίνες, φορμαλ- 
δεϋδη και υδροκυάνιο. 

Άρθρο 13 

Η παρούσα απόφαση ισχύει από 30 Σεπτεμβρίου 2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 2 Ιανουάριου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Ε. ΝΑΣΙΩΚΑΣ 

ΓΕΩΡΓΙΑΣ 

Γ. ΔΡΥΣ 
-♦- 

Αριθ. 204319 (4) 

Παράταση του χρόνου λειτουργίας της Ομάδας Εργα¬ 
σίας που συστήθηκε με σκοπό τη σύνταξη εσωτερικού 
κανονισμού λειτουργίας των ιατροδικαστικών υπηρε¬ 
σιών της χώρας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Την 102244/11.6.2002 απόφαση μας (ΦΕΚ 797/τ.Β7 

27.6.2002) με την οποία συστήθηκε και συγκροτήθηκε 
Ομάδα Εργασίας για την επεξεργασία εσωτερικού κανο¬ 
νισμού οργάνωσης και λειτουργίας των Ιατροδικαστικών 
Υπηρεσιών. 

β) Την 117200/24.7.2002 απόφαση (ΦΕΚ 970/τ.Β7 

29.7.2002) με την οποία ανασυστήθηκε και ανασυγκροτή¬ 
θηκε η παραπάνω Ομάδα Εργασίας, με σκοπό τη σύντα¬ 
ξη εσωτερικού κανονισμού λειτουργίας των ιατροδικα¬ 
στικών υπηρεσιών. 

γ) Την ανάγκη παράτασης του ορισθέντος χρόνου λει¬ 
τουργίας της σύμφωνα με το από 29.11.2002 σημείωμα 
της Προέδρου της Ομάδας. 

δ) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την παράταση του χρόνου λειτουργίας της Ομάδας Ερ¬ 
γασίας που συστήθηκε και συγκροτήθηκε με την 102244/ 
11.6.2002 (ΦΕΚ 797/Β/27.6.2002) απόφασή μας, όπως 

ανασυστήθηκε και ανασυγκροτήθηκε με την 117200/ 
24.7.2002 (ΦΕΚ 970/Β/29.7.02) ομοία, για τη σύνταξη 
εσωτερικού κανονισμού λειτουργίας των Ιατροδικαστι¬ 
κών Υπηρεσιών της χώρας, μέχρι την 31.3.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΛΑΝΙΚΟΣ 
-♦- 

(5) 

Απόκτηση Ελληνικής ιθαγένειας του ομογενούς =ενιτιά- 
δη Βαλεντίνου του Χαράλαμπου και του ανήλικου τέ¬ 
κνου του Ξενιτιάδου Βασιλίσαςτου Βαλεντίνου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10455/18.12.2002 απόφαση του Γενικού Γραμ¬ 
ματέα της Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ 24 Α716.2.2000), όπως τροπο¬ 
ποιήθηκε από το Ν. 2910/2001, (ΦΕΚ 91/2.5.2001. τ.Α') 
«Είσοδος και παραμονή αλλοδαπών στην Ελλάδα, Κτήση 
της Ελληνικής ιθαγένειας με πολιτογράφηση και άλλες 
διατάξεις», γίνεται δεκτή η από 7.8.2001 αίτηση για από¬ 
κτηση της Ελληνικής Ιθαγένειας του ομογενούς Ξενιτιά- 
δη Βαλεντίνου του Χαράλαμπου και του ανήλικου τέκνου 
του Ξενιτιάδου Βασιλίσας. 

Με εντολή Γενικού Γραμματέα Περιφέρειας 
Ο Γενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

( 6 ) 

Απόκτηση Ελληνικής ιθαγένειας της ομογενούς Μπατί- 
ροβα Μαργαλίτας του Οτάρ, των ανήλικων τέκνων της 
Μπατίρωβ Αλέξανδρου και Μπατίρωβ Γεωργίου του 
Ιφράτ και εξελληνισμός των επωνύμων τους. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10447/18.12.2002 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας - Θράκης, 
που εκδόθηκε σύμφωνα με τις διατάξεις του άρθρου 1 του 
Ν. 2790/2000 (ΦΕΚ 24 Α716.2.2000), όπως τροποποιήθηκε 
από το Ν. 2910/2001, (ΦΕΚ 91/2.5.2001. τ.Α') «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις», γίνεται 
δεκτή η από 26.6.2001 αίτηση για απόκτηση της Ελληνικής 
ιθαγένειας της ομογενούς Μπατίροβα Μαργαλίτας του 
Οτάρ, των ανηλίκων τέκνων της Αλέξανδρου και Γεώργιου 
και για εξελληνισμό των επωνύμων τους. 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 


(7) 

Απόκτηση Ελληνικής ιθαγένειας της ομογενούς Τσαρμά- 
ντοβα Έλενας του Ιλλαρίωνα και εξελληνισμός του 
ονοματεπωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10445/18.12.2002 απόφαση του Γενικού Γραμ¬ 
ματέα της Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του άρθρου 
1 του Ν. 2790/2000 (ΦΕΚ 24 Α716.2.2000), όπως τροπο¬ 
ποιήθηκε από το Ν. 2910/2001, (ΦΕΚ91/2.5.2001 τ.Α') «Εί¬ 
σοδος και παραμονή αλλοδαπών στην Ελλάδα, Κτήση της 
Ελληνικής ιθαγένειας με πολιτογράφηση και άλλες δια¬ 
τάξεις», γίνεται δεκτή η από 14.8.2001 αίτηση για από¬ 
κτηση της Ελληνικής ιθαγένειας της Τσαρμάντοβα Έλε- 
νας του Ιλλαρίωνα και εξελληνισμό του ονοματεπωνύμου 
της. 

Με εντολή Γενικού Γ ραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

( 8 ) 

Απόκτηση Ελληνικής ιθαγένειας του ομογενούς Κιλινκά- 
ρωβ Σαλικό του Αλέκ και εξελληνισμός του επωνύμου 
του. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10449/18.12.2002 απόφαση του Γενικού Γραμ¬ 
ματέα της Περιφέρειας Ανατολικής Μακεδονίας - Θρά¬ 
κης, που εκδόθηκε σύμφωνα με τις διατάξεις του άρ¬ 
θρου 1 του Ν. 2790/2000 (ΦΕΚ 24 Α716.2.2000), όπως 
τροποποιήθηκε από το Ν. 2910/2001, (ΦΕΚ 91/2.5.2001 
τ.Α') «Είσοδος και παραμονή αλλοδαπών στην Ελλάδα, 
Κτήση της Ελληνικής ιθαγένειας με πολιτογράφηση και 
άλλες διατάξεις», γίνεται δεκτή η από 13.8.2001 αίτηση 
για απόκτηση της Ελληνικής ιθαγένειας του ομογενούς 
Κιλινκάρωβ Σαλικό του Αλέκ και εξελληνισμό του επω¬ 
νύμου του. 

Με εντολή Γενικού Γ ραμματέα Περιφέρειας 
Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

(9) 

Απόκτηση Ελληνικής ιθαγένειας της ομογενούς Βαχτάν- 
γκοβα Φωτεινής του Αβραάμ και εξελληνισμός του 
επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10451/18.12.2002 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας - Θράκης, 
που εκδόθηκε σύμφωνα με τις διατάξεις του άρθρου 1 του 
Ν. 2790/2000 (ΦΕΚ 24 Α'/16.2.2000), όπως τροποποιήθηκε 
από τον Ν. 2910/2001, (ΦΕΚ 91/2.5.2001 τ.Α') «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις», γίνεται 
δεκτή η από 3.8.2001 αίτηση για απόκτηση της Ελληνικής 

ιθαγένειας της Βαχτόνγκοβα Φωτεινής του Αβραάμ και 
εξελληνισμό του ονοματεπωνύμου της. 

Με εντολή Γενικού Γραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

( 10 ) 

Απόκτηση Ελληνικής ιθαγένειας της ομογενούς Τσαρμά- 
ντοβα Πελαγέας του Φεοντόρ και εξελληνισμός του 
ονοματεπωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την 10453/6.12.2002 απόφαση του Γενικού Γραμμα¬ 
τέα της Περιφέρειας Ανατολικής Μακεδονίας - Θράκης, 
που εκδόθηκε σύμφωνα με τις διατάξεις του άρθρου 1 του 
Ν. 2790/2000 (ΦΕΚ 24 Α'/16.2.2000), όπως τροποποιήθηκε 
από το Ν. 2910/2001, (ΦΕΚ 91/2.5.2001 τ.Α') «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις», γίνεται 
δεκτή η από 14.8.2001 αίτηση για απόκτηση της Ελληνικής 
Ιθαγένειας της Τσαρμάντοβα Πελαγέας του Φεοντόρ και 
εξελληνισμό του ονοματεπωνύμου της. 

Με εντολή Γενικού Γραμματέα Περιφέρειας 
Ο Γενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

ΑΡΙΘ. 9984 (11) 

Εκχώρηση - μεταβίβαση αρμοδιοτήτων και νομιμοποιή¬ 
σεις οργάνων της Κεντρικής Υπηρεσίας για το έτος 
2003. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ Γ'Πε.Σ.Υ. ΑΤΤΙΚΗΣ 
(Συνεδρίαση 33/17.12.2002) 

Έχοντας υπόψη: 

1. Τις διατάξεις: 

α. Του Ν. 2889/2001 
β. Του Ν. 2955/2001 
γ. Του Π.Δ. 357/2001 
δ. Του Π.Δ. 394/96 
ε. Του Ν. 2362/95 
στ. Του Ν. 2286/95 
ζ. Του Π.Δ. 715/1979 
η. Του Ν.Δ. 496/74 

2. Ότι είναι ανάγκη να καθορισθούν πρόσωπα που θα 
νομιμοποιούνται να εκπροσωπούν με την υπογραφή τους 
το Γ' Πε.Σ.Υ., στις λειτουργικές του διαδικασίες καθώς και 
εκείνοι που θα τους αναπληρώνουν κατά την απουσία 
τους. 

3. Ότι η μεταβίβαση αρμοδιοτήτων προς τον Πρόεδρο 
του Δ.Σ. θα συμβάλει στην αποτελεσματικότητα του Διοι¬ 
κητικού Συμβουλίου ως επιτελικού οργάνου εξειδίκευσης 
και ελέγχου της ασκούμενης πολιτικής και την εύρυθμη 
λειτουργία της κεντρικής υπηρεσίας σε όλους τους το¬ 
μείς που απαιτούν διαχειριστική ευελιξία. 

4. Το γεγονός ότι από τις διατάξεις αυτής της απόφα¬ 


σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

I. Μεταβιβάζουμε στον Πρόεδρο του Δ.Σ. την αρμοδιό¬ 
τητα να ορίζει και να αντικαθιστά υπηρεσιακούς παράγο¬ 
ντες στους οποίους θα ανατίθενται διαχειριστικά καθήκο¬ 
ντα και οι οποίοι θα νομιμοποιούνται να εκπροσωπούν το 
Γ’ Πε.Σ.Υ. Αττικής σε συγκεκριμένες λειτουργικές διαδι¬ 
κασίες. Οι εν λόγω αποφάσεις θα γνωστοποιούνται στο 
Διοικητικό Συμβούλιο. 

II. Εγκρίνουμε την εκχώρηση αρμοδιοτήτων στον Πρόε¬ 
δρο του Δ.Σ. για την ανάληψη πιστώσεων και την έγκριση 
πραγματοποίησης των πόσης φύσεως δαπανών σε βά¬ 
ρος του προϋπολογισμού της Κεντρικής Υπηρεσίας του 
Γ’ Πε.Σ.Υ. Αττικής οικονομικού έτους 2003, γιαπληρωμή: 

1. Τακτικής μισθοδοσίας και πόσης φύσεως πρόσθετων 
αποδοχώντου προσωπικού. 

2. Κάθε φύσεως δαπανών σε εκτέλεση του Ν. 2685/99 
«κάλυψη δαπανών μετακινουμένων υπαλλήλων εντός και 
εκτός της επικράτειας και άλλες διατάξεις» όσον αφορά 
σε υπαλλήλους του Γ Πε.Σ.Υ. Αττικής, συμπεριλαμβανο¬ 
μένου και του ιδίουτου Προέδρου - Γεν. Διευθυντή. 

3. Των κρατήσεων που ενεργούνται για τρίτους. 

4. Λογαριασμών προμηθευτών, με τους οποίους είτε έχει 
υπογράφει σχετική σύμβαση και έχουν αναδειχθεί μέσα 
από τις διαδικασίες που διενήργησαν άλλες κρατικές υπη¬ 
ρεσίες ή από την Κεντρική Υπηρεσία του Γ’ Πε.Σ.Υ., είτε μέ¬ 
σω διαδικασιών προμήθειας με απευθείας ανάθεση. 

5. Λογαριασμών Οργανισμών κοινής ωφέλειας (ΟΤΕ, 
ΔΕΗ, ΕΥΔΑΠ). 

6. Δαπανών κάθε φύσεως μέχρι του ποσού των 15.000 
Ευρώ. 

7. Επιστροφές ποσών που εισπράχθηκαν αχρεωστή- 
τως. 

8. Συγκρότηση των κάθε είδους επιτροπών (διαγωνι¬ 
σμών, μικροαγορών, παραλαβής, κ.λ.π.) 

III. Μεταβιβάζουμε στον Πρόεδρο του Δ.Σ. την αρμο¬ 
διότητα έγκρισης και διεξαγωγής προμηθειών για την κά¬ 
λυψη λειτουργικών αναγκών της κεντρικής υπηρεσίας 
χωρίς προέγκριση του Διοικητικού Συμβουλίου, είτε με τη 
διαδικασία διαπραγμάτευσης (απευθείας ανάθεση) είτε 
με πρόχειρο διαγωνισμό για είδη των οποίων η προϋπο- 
λογισθείσα δαπάνη κατά κωδικό αριθμό είδους δεν υπερ¬ 
βαίνει το όριο που καθορίζεται με τη με αριθμό Π1/6214/ 
9.2.1997 υπουργική απόφαση περί «εξαιρέσεως προμη¬ 
θειών από την ένταξή τους στο Ενιαία Πρόγραμμα Προ¬ 
μηθειών» όπως κάθε φορά ισχύει. Σε κάθε περίπτωση, κα¬ 
τατίθεται τριμηνιαία ενημερωτική έκθεση στο Διοικητικό 
Συμβούλιο 

IV. Ορίζουμε ότι η παρούσα απόφαση ισχύει από 2 Ια¬ 
νουάριου 2003 μέχρι και 31.12.2003. 

V. Η απόφαση αυτή επικυρώνεται από σήμερα σε όλα 
της τα σημεία και εξουσιοδοτείται ο Πρόεδρος του Δ.Σ. 
για την άμεση εφαρμογή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Δεκεμβρίου 2002 

Ο Πρόεδρος - Γεν. Διευθυντής 
ΔΗΜ. Β. ΣΕΡΕΜΕΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




